

**SINDHI HIGH SCHOOL, BENGALURU**

**HALF YEARLY EXAMINATION [2024-25]**

**SUBJECT- L2 KANNADA**

**Date: 27.09.2024 Marks: 80**

**Class: VI Reading time: 8:10 am- 8:25 am**

**No. of Sides: 6 Writing Time: 8: 25 am- 11:25 am**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ಸೂಚನೆಗಳು:**

1. ಈ ಪ್ರಶ್ನೆಪತ್ರಿಕೆಯು A, B ಎಂಬ ಎರಡು ಭಾಗಗಳನ್ನು ಮತ್ತು A, B, C, D ಎಂಬ ನಾಲ್ಕು ವಿಭಾಗಗಳನ್ನು, ಒಟ್ಟು 14 ಪ್ರಶ್ನೆಗಳನ್ನು ಒಳಗೊಂಡಿದೆ.

2. ವಿಭಾಗ- ಎ, ವಾಚನ ಮತ್ತು ಗ್ರಹಿಕಾ ಕೌಶಲ.

ಅಪಠಿತ ಗದ್ಯಭಾಗ ಪ್ರಶ್ನೆ ಸಂಖ್ಯೆ 1 ಮತ್ತು 2.

ಪಠಿತ ಗದ್ಯಭಾಗ ಪ್ರಶ್ನೆ ಸಂಖ್ಯೆ 3 ಮತ್ತು 4.

3. ವಿಭಾಗ- ಬಿ, ಬಹುಆಯ್ಕೆ ಪ್ರಶ್ನೆಗಳು ( ಅನ್ವಯಿಕ ವ್ಯಾಕರಣ ಮತ್ತು ಪಠ್ಯಪೂರಕ ಅಧ್ಯಯನ) ಪ್ರಶ್ನೆ ಸಂಖ್ಯೆ 5 ರಿಂದ 7.

4. ವಿಭಾಗ- ಸಿ, ಬರವಣಿಗೆ ಕೌಶಲ್ಯ (ಪತ್ರ, ಕಿರು ಟಿಪ್ಪಣಿ ಮತ್ತು ಚಿತ್ರವರ್ಣನೆ) ಪ್ರಶ್ನೆ ಸಂಖ್ಯೆ 8 ರಿಂದ 10.

5. ವಿಭಾಗ- ಡಿ, ಪಠ್ಯಗಳ ಅಧ್ಯಯನ ಪ್ರಶ್ನೆ ಸಂಖ್ಯೆ 11 ರಿಂದ 14.

ಪ್ರಶ್ನೆಗಳಿಗೆ ಉತ್ತರಿಸುವ ಮೊದಲು ನೀಡಿರುವ ಸೂಚನೆಗಳನ್ನು ಗಮನಿಸಿ.

ಪ್ರಶ್ನೆಗಳಿಗೆ ಉತ್ತರಿಸುವ ಮೊದಲು ಉತ್ತರ ಹಾಳೆಯಲ್ಲಿ ಪ್ರಶ್ನೆ ಸಂಖ್ಯೆಯನ್ನು ಬರೆಯಿರಿ.

|  |  |  |
| --- | --- | --- |
| ಭಾಗ- A  (40 ಅಂಕಗಳು) | ವಾಚನ ಮತ್ತು ಗ್ರಹಿಕಾ ಕೌಶಲ್ಯ | 20 ಅಂಕಗಳು |
| ಅನ್ವಯಿಕ ವ್ಯಾಕರಣ | 15 ಅಂಕಗಳು |
| ಪಠ್ಯಪೂರಕ ಅಧ್ಯಯನ | 5 ಅಂಕಗಳು |
| ಭಾಗ- B  (40 ಅಂಕಗಳು) | ಬರವಣಿಗೆ ಕೌಶಲ್ಯ | 12 ಅಂಕಗಳು |
| ಪಠ್ಯಗಳ ಅಧ್ಯಯನ | 28 ಅಂಕಗಳು |
| ಒಟ್ಟುಅಂಕಗಳು | 80 ಅಂಕಗಳು |

**PART - A ( 40 ಅಂಕಗಳು)**

**ವಿಭಾಗ- ಎ**

**ವಾಚನ ಮತ್ತು ಗ್ರಹಿಕಾ ಕೌಶಲ: 20 ಅಂಕಗಳು**

**I. ಕೆಳಗಿನ ಗದ್ಯಾಂಶವನ್ನು ಓದಿಕೊಂಡು, ಅದರ ಕೆಳಗೆ ಕೊಟ್ಟಿರುವ ಪ್ರಶ್ನೆಗಳಿಗೆ ಉತ್ತರ ಬರೆಯಿರಿ. 5X1=5**

1924ರಲ್ಲಿ ಬೆಳಗಾವಿಯ ಕಾಂಗ್ರೆಸ್‌ ಅಧಿವೇಶನದಲ್ಲಿ ಮಹಾತ್ಮ ಗಾಂಧಿಯವರ ಎದುರಿನಲ್ಲಿ ʼವಂದೇ ಮಾತರಂʼ ಗೀತೆಯನ್ನು ಹಾಡಿದ ಚಿಕ್ಕ ಬಾಲಕಿ ಗಂಗೂಬಾಯಿ ಹಾನಗಲ್ಲರು ಮುಂದೆ ಭಾರತದಲ್ಲಿ ಖ್ಯಾತಿ ಪಡೆದ ಸುಪ್ರಸಿದ್ಧ ಸಂಗೀತ ವಿದುಷಿ ಆಗಬಹುದೆಂದು ಯಾರು ಊಹಿಸಿರಲಿಲ್ಲ. 1938ರಲ್ಲಿ ಅಖಿಲ ಭಾರತೀಯ ಸಂಗೀತ ಪರಿಷತ್ತು ಕಲ್ಕತ್ತದಲ್ಲಿ ಸಮಾವೇಶಗೊಂಡಿತ್ತು. ಭಾರತದ ಸಂಗೀತ ಪ್ರಪಂಚದ ಹೆಸರಾಂತ ಕಲಾವಿದರೆಲ್ಲರೂ ಅಲ್ಲಿ ನೆರೆದಿದ್ದರು. ಸಂಗೀತ ಕಛೇರಿ ಅದ್ಭುತವಾಗಿ ನಡೆದಿತ್ತು.

ಸಂಘಟಕರು ಗಂಗೂಬಾಯಿ ಹಾನಗಲ್ಲರ ಅಂದಿನ ಸಣ್ಣ ಶರೀರವನ್ನು ನೋಡಿ, ಅವರ ಕಂಠದಿಂದ ಧ್ವನಿಯಾದರು ಹೊರಡುವುದೋ ಇಲ್ಲವೋ ಎಂದು ಸಂದೇಹಪಟ್ಟಿದ್ದರು. ಹಾಡಲಿಕ್ಕೆ ಬಾರದಿದ್ದರೆ ಕಾರ್ಯಕ್ರಮದಲ್ಲಿ ಅವರ ಹೆಸರನ್ನು ಸೇರಿಸುವುದೇಕೆಂದು ಆಲೋಚಿಸಿ ಕರೆಸಿದ ತಪ್ಪಿಗೆ ಐದು ನಿಮಿಷ ಹಾಡುವಂತೆ ಅವರಿಗೆ ಹೇಳಿದರು. ಅವರ ಆ ಸಣ್ಣ ಕಂಠದಿಂದ ಅದ್ಭುತ ಧ್ವನಿ ಹೊರಹೊಮ್ಮಿತು. ಅದನ್ನು ಕೇಳಿದ ಪರಿಷತ್ತಿನ ಜನರ ಮೈ ಜುಮ್ಮೆಂದು ಪುಳಕಗೊಂಡಿತು.

ಶ್ರೀಮತಿ ಗಂಗೂಬಾಯಿ ಹಾನಗಲ್ಲರಿಗೆ ಪೂರಿಯಾ ಹಾಗೂ ನಾಯಕಿ ತೋಡಿ ಬಹು ಮೆಚ್ಚಿನ ರಾಗಗಳು. ತಮ್ಮ ಅಮೋಘ ಸಂಗೀತವನ್ನು ರಾಜ ಮಹಾರಾಜರ ಮುಂದೆ, ಪ್ರಧಾನಮಂತ್ರಿಗಳ ಮುಂದೆ, ಪಂಡಿತರ ಮುಂದೆ, ರಸಿಕರ ಮುಂದೆ, ದೇಶದ ತುಂಬೆಲ್ಲಾ ಹಾಡಿ ಕೀರ್ತಿ, ಹೆಸರು, ವೈಭವಗಳನ್ನು ಯಥೇಚ್ಛವಾಗಿ ಸಂಪಾದಿಸಿದ್ದಾರೆ. ಅವರಾಗಿಯೇ ಬಹುಮಾನಗಳ ಬೆನ್ನು ಹತ್ತಿ ಹೋದವರಲ್ಲ. ಬಹುಮಾನಗಳೇ ಅವರ ಬೆನ್ನು ಹತ್ತಿ ಹೋಗಿವೆ. ಅವರಿಗೆ ಭಾರತದ ನಾಗರೀಕ ಪ್ರಶಸ್ತಿ ಪದ್ಮಭೂಷಣ, ಕರ್ನಾಟಕ ವಿಶ್ವವಿದ್ಯಾಲಯದ ಡಾಕ್ಟರೇಟ್‌ ಪದವಿ ಹಾಗೂ ಸಂಗೀತಭೂಷಣ ಪದವಿಗಳನ್ನು ಪಡೆದಿದ್ದಾರೆ. ಇಷ್ಟೆಲ್ಲವನ್ನು ಸಂಪಾದಿಸಿಯೂ ಅವರು ಒಳ್ಳೆಯತನವನ್ನು ಮರೆತಿಲ್ಲ. ಅದು ಅವರ ಸಂಗೀತದಂತೆ ಅವರ ವ್ಯಕ್ತಿತ್ವಕ್ಕೆ ಅಂಟಿಕೊಂಡಿದೆ. ಗಂಗೂಬಾಯಿಯವರು ಹಾಡುವ ಬಾಯಿಯನ್ನು ಪಡೆದಂತೆ, ಕೊಡುವ ಕೈಯನ್ನೂ ಪಡೆದಿದ್ದಾರೆ. ಅವರ ಮನೆಗೆ ಹೋದವರು ಯಾರು ಬರಿಗೈಯಿಂದ ಹೊರಬಂದಿಲ್ಲ. ಹಾಡುವ ಬಾಯಿ ಹಾಗೂ ಕೊಡುವ ಕೈ ಎಂದಿಗೂ ಬರಿದಾಗಲಾರವು. ಹಾಡಿದಂತೆ, ನೀಡಿದಂತೆ ಗಂಗೂಬಾಯಿಯವರು ಘನವಾಗುತ್ತಲೇ ನಡೆದಿದ್ದಾರೆ.

**ಪ್ರಶ್ನೆಗಳು:**

1. ಗಂಗೂಬಾಯಿಯವರ ಬಹು ಮೆಚ್ಚಿನ ರಾಗಗಳು ಇವು \_\_\_\_\_\_\_\_\_\_\_\_\_\_\_

A) ಪೂರಿಯಾ ಹಾಗೂ ನಾಯಕಿ ತೋಡಿ B) ಕಲ್ಯಾಣಿ ಹಾಗೂ ಭೈರವಿ

C) ಕರ್ನಾಟಿಕ್ ಹಾಗೂ ಹಿಂದೂಸ್ಥಾನಿ D) ತೋಡಿ ಹಾಗೂ ಪೂರಿಯಾ

1. ಗಂಗೂಬಾಯಿ ಹಾನಗಲ್‌ ಅವರಿಗೆ ದೊರೆತ ಭಾರತದ ನಾಗರೀಕ ಪ್ರಶಸ್ತಿ ಇದು.

A) ಭಾರತರತ್ನ B) ಪದ್ಮಶ್ರೀ C) ಪದ್ಮಭೂಷಣ D) ಪದ್ಮವಿಭೂಷಣ

1. ಸಂಘಟಕರು ಗಂಗೂಬಾಯಿ ಹಾನಗಲ್ಲರಿಗೆ ಎಷ್ಟು ನಿಮಿಷ ಹಾಡಲು ಅವಕಾಶ ಕೊಟ್ಟರು?

A) ಐದು ನಿಮಿಷ B) ಆರು ನಿಮಿಷ C) ಹತ್ತು ನಿಮಿಷ D) ಮೂರು ನಿಮಿಷ

1. 1938ರಲ್ಲಿ ಸಂಗೀತ ಪರಿಷತ್ತಿನ ಸಮಾವೇಶ ನಡೆದದ್ದು ಎಲ್ಲಿ?

A) ಮುಂಬೈ B) ಬೆಂಗಳೂರು C) ಕಲ್ಕತ್ತ D) ಮದ್ರಾಸ್

1. ಹಾಡುವ ಬಾಯಿ ಹಾಗೂ \_\_\_\_\_\_\_\_\_\_\_\_\_\_\_\_ಕೈ ಎಂದಿಗೂ ಬರಿದಾಗಲಾರವು.

A) ಪಡೆಯುವ B) ಬೇಡುವ C) ಕೊಡುವ D) ಕೇಳುವ

**II. ಕೆಳಗಿನ ಗದ್ಯಾಂಶವನ್ನು ಓದಿಕೊಂಡು, ಅದರ ಕೆಳಗೆ ಕೊಟ್ಟಿರುವ ಪ್ರಶ್ನೆಗಳಿಗೆ ಉತ್ತರ ಬರೆಯಿರಿ. 5X1=5**

ಮೈಸೂರು ನಗರ ಚಾಮುಂಡಿ ಬೆಟ್ಟದ ತಪ್ಪಲಿನಲ್ಲಿ ಹರಡಿದೆ. ಮೈಸೂರು ಎಂಬ ಹೆಸರು “ಮಹಿಷಾಸುರ ” ಎಂಬ ಶಬ್ದದಿಂದ ಬಂದಿದ್ದು, ಸ್ಥಳೀಯ ಭಾಷೆಯಲ್ಲಿ ಇದರರ್ಥ ಮಹಿಷಾಸುರ ಪಟ್ಟಣ. ಮೈಸೂರನ್ನು ಗಂಗರು, ಚಾಲುಕ್ಯರು, ಚೋಳರು ಮತ್ತು ಹೊಯ್ಸಳರು ಆಳಿದರು. ಹೊಯ್ಸಳರ ನಂತರ, ವಿಜಯನಗರ ರಾಜರು ನಂತರ ಮೈಸೂರಿನ ಯದುವಂಶದ ಒಡೆಯರು ಅಧಿಕಾರಕ್ಕೆ ಬಂದರು. ಒಡೆಯರ ವಂಶದ ಅರಸರು ವಿಜಯನಗರದ ಪರಂಪರೆಯನ್ನು ಮುಂದುವರಿಸಿಕೊಂಡು ಸಮಾಜ, ಸಂಸ್ಕೃತಿಗೆ ಅಪಾರ ಸೇವೆ ಸಲ್ಲಿಸಿದರು. ಬೆಟ್ಟದ ಮೇಲಿನ

ಚಾಮುಂಡೇಶ್ವರಿ ದೇವಿ ಮೈಸೂರು ಒಡೆಯರ ಮನೆತನದ ಅಧಿದೇವತೆ. ಸುದೀರ್ಘಕಾಲ ಆಳ್ವಿಕೆ ನಡೆಸಿ ಜನರ ಪ್ರೀತಿ ಗೌರವಗಳಿಗೆ ಪಾತ್ರರಾದರು. ಒಡೆಯರ ರಾಜಧಾನಿ ಮೈಸೂರು. ರಾಜ್ಯದ ಲಾಂಛನ ಗಂಡಭೇರುಂಡ. ಮೈಸೂರಿನ ನವರಾತ್ರಿ ಉತ್ಸವವು ಒಂದು ಸಂಭ್ರಮದ ಉತ್ಸವ. ಅಲ್ಲಿನ ಅರಮನೆ ಭಾರತದ ಭವ್ಯ ಅರಮನೆಗಳಲ್ಲೊಂದು.

ಮೈಸೂರು ಆಧುನಿಕ ನಗರವಾಗಿದ್ದು, ಅದರ ಹಳೆಯ ಕಾಲದ ಪದ್ದತಿಯನ್ನು ಇನ್ನೂ ಉಳಿಸಿಕೊಂಡಿದೆ ಮತ್ತು ಇದು ಪ್ರವಾಸೀ ತಾಣಗಳಲ್ಲಿ ಒಂದಾಗಿದೆ. ಚಿಕ್ಕ ದೇವರಾಜನು ಒಡೆಯರ ವಂಶದ ಮೊದಲ ಪ್ರಸಿದ್ಧ ಅರಸ. ಶೂರನಾಗಿದ್ದ ಇವನು ರಾಜ್ಯವನ್ನು ವಿಸ್ತರಿಸಿದನು. ಚಿಕ್ಕದೇವರಾಜನ ಆಸ್ಥಾನದಲ್ಲಿದ್ದ ಸಿಂಗಾರ್ಯನು ಕನ್ನಡದ ಮೊಟ್ಟ ಮೊದಲನೆಯ ನಾಟಕ ಮಿತ್ರಾವಿಂದ ಗೋವಿಂದವನ್ನು ರಚಿಸಿದನು. ಹದಿಬದೆಯ ಧರ್ಮ ಎಂಬ ಕೃತಿಯು ಸಂಚಿ ಹೊನ್ನಮ್ಮಳ ಕಾವ್ಯ. ಇವಳು ತಾಂಬೂಲದ ಸಂಚಿಯನ್ನು ರಾಜನ ಬಳಿ ಒಯ್ಯುವ ಊಳಿಗದಲ್ಲಿದ್ದು ’ಸಂಚಿ ಹೊನ್ನಮ್ಮ’ ಎಂದೇ ಇವಳ ರೂಢಿಯ ಹೆಸರಾಯಿತು.

**ಪ್ರಶ್ನೆಗಳು:**

1. ವಿಜಯನಗರದ ಅರಸರು ಮೈಸೂರನ್ನು \_\_\_\_\_\_\_\_\_\_\_\_\_\_\_\_\_ರ ನಂತರ ಆಳಿದರು.

A) ಚಾಲುಕ್ಯರು B) ಚೋಳರು C) ಹೊಯ್ಸಳರ D) ಗಂಗರು

1. ಮೈಸೂರು ಒಡೆಯರ ಮನೆತನದ ಅಧಿದೇವತೆ ಇದಾಗಿದೆ.

A) ಚಾಮುಂಡೇಶ್ವರಿ ದೇವಿ B) ಚೌಡೇಶ್ವರಿ ದೇವಿ

C) ಕಲ್ಲೇಶ್ವರಿ ದೇವಿ D) ದುರ್ಗೇಶ್ವರಿ ದೇವಿ

1. ಮೈಸೂರು ಒಡೆಯರ ವಂಶದ ಮೊದಲ ಪ್ರಸಿದ್ಧ ಅರಸ \_\_\_\_\_\_\_\_\_

A) ರಾಜ ಒಡೆಯರ್ B) ದೊಡ್ಡದೇವರಾಜ ಒಡೆಯರ್

C) ಚಿಕ್ಕದೇವರಾಜ ಒಡೆಯರ್ D) ನಾಲ್ವಡಿ ಕೃಷ್ಣರಾಜ ಒಡೆಯರ್

1. ’ಹದಿಬದೆಯ ಧರ್ಮ’ ಎಂಬ ಕೃತಿಯು ಯಾರ ಕಾವ್ಯವಾಗಿದೆ?

A) ಅಕ್ಕಮಹಾದೇವಿ B) ಸಂಚಿಹೊನ್ನಮ್ಮ C) ಅತ್ತಿಮಬ್ಬೆ D) ರಾಣಿ ಚೆನ್ನಮ್ಮ

1. ಒಡೆಯರ ವಂಶದ ಅರಸರು \_\_\_\_\_\_\_\_\_\_\_\_\_ ಪರಂಪರೆಯನ್ನು ಮುಂದುವರಿಸಿದರು.

A) ಬಾದಾಮಿಯ B) ತಲಕಾಡಿನ C) ವಿಜಯನಗರದ D) ಶ್ರೀರಂಗಪಟ್ಟಣದ

**III. ಈ ಕೆಳಗೆ ಕೊಟ್ಟಿರುವ ಪಠ್ಯಪುಸ್ತಕ ಸಂಪಾದಿತ ಎದೆಗುಂದದ ಧೀರರು ಪಾಠದಿಂದ ಆಯ್ದ ’ಮಾಲತಿಹೊಳ್ಳ’ರವರ ಗಧ್ಯಭಾಗವನ್ನು ಓದಿಕೊಂಡು, ಅದರ ಕೆಳಗೆ ಕೊಟ್ಟಿರುವ ಪ್ರಶ್ನೆಗಳಿಗೆ ಉತ್ತರ ಬರೆಯಿರಿ. 5X1=5** ’ಎಲ್ಲಾ ಬಾಗಿಲುಗಳು ಮುಚ್ಚಿದ್ದರೂ, ಎಲ್ಲೋ ಒಂದು ಸಣ್ಣ ಕಿಂಡಿಯಿಂದ ಬೆಳಕು ಹರಿದುಬರುತ್ತದೆ’- ಇದು ಮಾಲತಿ ಹೊಳ್ಳರ ಬದುಕಿನ ಸತ್ಯ. ಪೋಲಿಯೋ ಎಂಬ ಭಯಂಕರ ವ್ಯಾಧಿಗೆ ತುತ್ತಾಗಿ, ಕಾಲುಗಳು ಶಕ್ತಿಹೀನವಾದರೂ, ಕ್ರೀಡಾಲೋಕದಲ್ಲಿ ವಿಶ್ವವೇ ಬೆರಗಾಗುವಂಥ ಸಾಧನೆಯನ್ನು ಮಾಡಿದವರು ಮಾಲತಿ ಹೊಳ್ಳ. ವಿಧಿ ನೀಡಿದ ಅಂಗವಿಕಲತೆ ಈ ಸಾಧಕಿಯ ಪಾಲಿಗೆ ವರವಾಯಿತು. ಮಾಲತಿ ಹೊಳ್ಳರ ತಂದೆ ಕೃಷ್ಣಮೂರ್ತಿ ಹೊಳ್ಳ, ತಾಯಿ ಪದ್ಮಾವತಿ. ಹೋಟೆಲ್ ವೃತ್ತಿಗಾಗಿ ಉಡುಪಿ ಜಿಲ್ಲೆಯ ಮಣ್ಣೂರು ಗ್ರಾಮದಿಂದ ಬೆಂಗಳೂರಿಗೆ ಬಂದವರು. ಇವರ ನಾಲ್ಕನೆಯ ಮಗುವಾಗಿ ಜುಲೈ 6, 1958 ರಂದು ಮಾಲತಿ ಜನಿಸಿದರು.

ದುರದೃಷ್ಟವಶಾತ್ ಒಂದು ವರ್ಷದ ಮಗು ಮಾಲತಿಗೆ ಪೋಲಿಯೋ ಆಗಿದ್ದರಿಂದ, ಮಗುವನ್ನು ಚೆನ್ನೈನಲ್ಲಿರುವ ದತ್ತಾತ್ರೇಯ ಮೆಡಿಕಲ್ ಸೆಂಟರ್ ಎಂಬ ಪುನರ್ವಸತಿ ಕೇಂದ್ರಕ್ಕೆ ಚಿಕಿತ್ಸೆಗಾಗಿ ಸೇರಿಸಿದರು. ಆಕೆಯ ಬಾಲ್ಯದ ಬಹುಭಾಗ ಅಲ್ಲಿಯೇ ಕಳೆಯಿತು. ದೇಹದ ನರಗಳೆಲ್ಲ ಚೆಂಡಿನಂತೆ ಒಂದುಗೂಡುವುದು ಇವರ ಕಾಯಿಲೆಯ ಸ್ವರೂಪ. ಇದನ್ನು ತಪ್ಪಿಸಲು ಪ್ರತಿ ಆರು ತಿಂಗಳಿಗೊಮ್ಮೆ ಮಾಲತಿಗೆ ಶಸ್ತ್ರಚಿಕಿತ್ಸೆ ಆಗುತ್ತಿತ್ತು. ಇಂತಹ 32 ಶಸ್ತ್ರಚಿಕಿತ್ಸೆಗಳನ್ನು ಅವರು ಎದುರಿಸಿದರು. ಆದಾಗ್ಯೂ, ಪ್ರತೀ ಪರೀಕ್ಷೆಯಲ್ಲೂ ಮಾಲತಿ ತರಗತಿಗೇ ಪ್ರಥಮಳಾಗಿರುತ್ತಿದ್ದರು.

1975ರಲ್ಲಿ ಬೆಂಗಳೂರಿಗೆ ಹಿಂತಿರುಗಿದ ನಂತರ ಮಹಾರಾಣಿ ಕಾಲೇಜಿನಲ್ಲಿ ವಿದ್ಯಾಭ್ಯಾಸವನ್ನು ಮುಂದುವರಿಸಿದರು. ತಂದೆಯ ಪ್ರೋತ್ಸಾಹದ ನುಡಿಗಳು ಮಾಲತಿಗೆ ಧೈರ್ಯ

ನೀಡಿದವು. ಅದೇ ವರ್ಷ ರಾಷ್ಟ್ರೀಯ ಅಂಗವಿಕಲರ ಕ್ರೀಡಾಕೂಟದಲ್ಲಿ ಭಾಗವಹಿಸಿ ಎರಡು ಚಿನ್ನದ ಪದಕ, ಎರಡು ಬೆಳ್ಳಿಯ ಪದಕಗಳನ್ನು ಗಳಿಸಿದ ಮಾಲತಿ ಹೊಳ್ಳ ಸಾಧನೆಯ ಹಾದಿಯಲ್ಲಿ ಮುಂದುವರೆದರು. ಈ ಯಶಸ್ಸು ಕ್ರೀಡೆಗಳತ್ತ ಅವರ ಒಲವು ಬೆಳೆಯಲು ಕಾರಣವಾಯಿತು.

**ಪ್ರಶ್ನೆಗಳು:**

1. ಮಾಲತಿ ಹೊಳ್ಳರವರು ಯಾವ ಭಯಂಕರ ವ್ಯಾಧಿಗೆ ತುತ್ತಾದರು?
2. ಮಾಲತಿ ಹೊಳ್ಳ ಅವರ ತಂದೆ ತಾಯಿಗಳ ಹೆಸರೇನು?
3. ಮಾಲತಿ ಹೊಳ್ಳರವರು ಎಷ್ಟು ಶಸ್ತ್ರಚಿಕಿತ್ಸೆಗಳನ್ನು ಎದುರಿಸಿದರು?
4. ಮಾಲತಿಯವರು ಯಾವ ವರ್ಷ ರಾಷ್ಟ್ರೀಯ ಅಂಗವಿಕಲರ ಕ್ರೀಡಾಕೂಟದಲ್ಲಿ ಭಾಗವಹಿಸಿದರು?
5. ಮಾಲತಿ ಅವರು ಚೆನ್ನೈನಲ್ಲಿ ಚಿಕಿತ್ಸೆ ಪಡೆದ ಪುನರ್ವಸತಿ ಕೇಂದ್ರ ಯಾವುದು?

**IV. ಈ ಕೆಳಗೆ ಕೊಟ್ಟಿರುವ ಆರ್.ಎನ್. ಜಯಗೋಪಾಲ್ ಅವರು ರಚಿಸಿರುವ ‘ಈ ಮಣ್ಣು ನಮ್ಮದು’ ಪರಿಚಿತ ಪದ್ಯಭಾಗವನ್ನು ಓದಿಕೊಂಡು, ಅದರ ಕೆಳಗೆ ಕೊಟ್ಟಿರುವ ಪ್ರಶ್ನೆಗಳಿಗೆ ಉತ್ತರ ಬರೆಯಿರಿ. 5X1=5**

**ಈ ಮಣ್ಣು ನಮ್ಮದು**

**ಈ ಗಾಳಿ ನಮ್ಮದು**

**ಕಲಕಲನೆ ಹರಿಯುತಿಹ ನೀರು ನಮ್ಮದು**

**ಕಣಕಣದಲು ಭಾರತೀಯ ರಕ್ತ ನಮ್ಮದು||**

**ನಮ್ಮ ಕಾಯ್ವ ಹಿಮಾಲಯವು ತಂದೆ ಸಮಾನ**

**ಗಂಗೆ ತುಂಗೆ ಕಾವೇರಿಯು ತಾಯಿ ಸಮಾನ**

**ಈ ದೇಶದ ಜನರೆಲ್ಲರೂ ಸೋದರ ಸಮಾನ**

**ಈ ನಾಡಿನ ಹೃದಯವದು ದೈವ ಸನ್ನಿಧಾನ||**

**ಅಜಂತ ಎಲ್ಲೋರ ಹಳೇಬೀಡು ಬೇಲೂರು**

**ಶಿಲೆಗಳಿವು ಕಲೆಯ ಆಗರ**

**ಹಿಂದೂ, ಬುದ್ಧ, ಜೈನ, ಕ್ರೈಸ್ತ, ಮುಸಲ್ಮಾನ**

**ಧರ್ಮಗಳ ಮಹಾಸಾಗರ||**

**ತಂಗಾಳಿಗೆ ತಲೆದೂಗುವ ಪೈರಿನ ಹಾಡು**

**ಆ ಹಾಡಿಗೆ ತಾಳ ಕೊಡುವ ಯಂತ್ರದ ಜಾಡು**

**ವಿಜ್ಞಾನವು ಅಜ್ಞಾನವ ಗೆಲ್ಲುವ ಹಾಡು**

**ಹೊಸ ಭಾರತ ನಿರ್ಮಾಣವು ಸಾಗಿದೆ ನೋಡು||**

**ಪ್ರಶ್ನೆಗಳು:**

1. ಈ ನಾಡಿನ ಹೃದಯವು ಯಾರ ಸನ್ನಿಧಾನವಾಗಿದೆ?
2. ತಂಗಾಳಿಗೆ ತಲೆದೂಗುವುದು ಯಾವುದು?
3. ನೀರು ಹರಿಯುವಾಗ ಉಂಟಾಗುವ ಧ್ವನಿ ಹೇಗಿರುತ್ತದೆ?
4. ವಿಜ್ಞಾನವು ಯಾವುದನ್ನು ಗೆಲ್ಲುವ ಹಾಡಾಗಿದೆ?
5. ಯಾವ ಸ್ಥಳಗಳು ಕಲೆಯ ಆಗರಗಳಾಗಿವೆ?

**ವಿಭಾಗ-ಬಿ**

**(ಅನ್ವಯಿಕ ವ್ಯಾಕರಣ ಮತ್ತು ಪಠ್ಯಪೂರಕ ಅಧ್ಯಯನ- 20ಅಂಕಗಳು)**

**V. ಕೆಳಗಿನ ಪ್ರತಿಯೊಂದು ಬಹುಆಯ್ಕೆಯ ಪ್ರಶ್ನೆಗಳಿಗೆ ನಾಲ್ಕು ಉತ್ತರಗಳನ್ನು ಕೊಡಲಾಗಿದೆ. ಅವುಗಳಲ್ಲಿ ಸರಿಯಾದ ಪದವನ್ನು ಆರಿಸಿ ಬರೆಯಿರಿ. 10X1=10**

1. ’ಲಕ್ಷ್ಯ’ ಪದದ ಸಮಾನಾರ್ಥಕ ಪದ \_\_\_\_\_\_\_\_\_\_\_\_\_\_\_

A) ಜನ B) ಮನ C) ಗಮನ D) ಅವನ

1. ’ಅರ್ಹ’ ಪದದ ವಿರುದ್ಧ ಪದ\_\_\_\_\_\_\_\_\_\_\_\_\_

A) ನಿರರ್ಹ B) ಅನರ್ಹ C) ಅಪಾರ್ಹ D) ಸುನರ್ಹ

1. ಪ್ರತಿಯೊಬ್ಬ ಭಾರತೀಯನ ಕಣಕಣದಲ್ಲೂ ದೇಶಭಕ್ತಿ ತುಂಬಿದೆ. ಗೆರೆ ಎಳೆದ

ಪದದ ವ್ಯಾಕರಣಾಂಶ \_\_\_\_\_\_\_\_\_\_\_\_\_\_\_\_\_\_

A) ದ್ವಿರುಕ್ತಿ B) ಅನುಕರಣಾವ್ಯಯ C) ಜೋಡಿಪದ D) ನುಡಿಗಟ್ಟು

1. ’ನೂರೊಂದು’ ಪದವನ್ನು ಬಿಡಿಸಿ ಬರೆದಾಗ \_\_\_\_\_\_\_\_\_\_\_\_\_\_\_\_ ಎಂದಾಗುವುದು.

A) ನೂರಾ + ಒಂದು B) ನೂರಾರು + ಒಂದು

C) ನೂರು + ಒಂದು D) ನೂರ್ + ಒಂದು

1. ಪಟಪಟನೆ ಸುರಿದ ಮಳೆಗೆ ಹಲವಾರು ಮನೆ- ಮಠಗಳು ಕೊಚ್ಚಿಕೊಂಡು ಹೋದವು. – ಈ ವಾಕ್ಯದಲ್ಲಿರುವ ಜೋಡಿಪದ \_\_\_\_\_\_\_\_\_\_\_\_\_\_\_\_

A) ಮನೆ- ಮಠ B) ಹಲವಾರು C) ಕೊಚ್ಚಿಕೊಂಡು D) ಪಟಪಟ

1. ’ಗುಹೆಯನ್ನು’ – ಈ ಪದವು \_\_\_\_\_\_\_\_\_\_\_\_\_\_\_ ಸಂಧಿಯಾಗಿದೆ.

A) ಲೋಪ B) ಆಗಮ C) ಆದೇಶ D) ಸವರ್ಣದೀರ್ಘ

1. ಕೆಲಸಗಾರರು ಗೋಡೆಗೆ ಸುಣ್ಣವನ್ನು ಬಳಿದರು – ಗೆರೆ ಎಳೆದ ಪದದ ವಿಭಕ್ತಿ ಪ್ರತ್ಯಯ.

A) ಪ್ರಥಮಾ B) ದ್ವಿತೀಯಾ C) ತೃತೀಯಾ D) ಸಪ್ತಮಿ

1. ಶಿಕ್ಷಕರು ಪುಸ್ತಕದಲ್ಲಿನ ಚಿತ್ರವನ್ನು ನೋಡಿದ್ದಾರೆಯೇ- ಈ ವಾಕ್ಯಕ್ಕೆ ಬಳಸಬೇಕಾದ ಲೇಖನ ಚಿಹ್ನೆ

A) ಪೂರ್ಣ ವಿರಾಮ B) ಅಲ್ಪ ವಿರಾಮ C) ಅರ್ಧ ವಿರಾಮ D) ಪ್ರಶ್ನಾರ್ಥಕ

1. ಬೆಟ್ಟ, ಕಾಡು : ರೂಢನಾಮ : : ಶಿವ, ಶಂಕರ : \_\_\_\_\_\_\_\_\_\_\_\_\_\_\_\_\_\_\_\_\_\_\_\_

A) ಅಂಕಿತನಾಮ B) ಅನ್ವರ್ಥನಾಮ C) ಸರ್ವನಾಮ D) ಭಾವನಾಮ

1. ಮಕ್ಕಳು ಹೊಳೆಯ ತೀರದಲ್ಲಿ ಕುಳಿತು ಊಟವನ್ನು ಮಾಡಿದರು. – ಈ ವಾಕ್ಯದಲ್ಲಿರುವ ಕ್ರಿಯಾಪದ\_\_\_\_\_\_\_\_\_\_\_\_\_\_\_\_\_\_\_\_\_

A) ಮಕ್ಕಳು B) ಊಟ C) ಮಾಡಿದರು D) ತೀರದಲ್ಲಿ

**VI. ಕೆಳಗಿನವುಗಳನ್ನು ಸೂಚನೆಯಂತೆ ಬರೆಯಿರಿ. 5X1=5**

1. ’ಉಲ್ಲಾಸ’ – ಈ ಪದವನ್ನು ಬಳಸಿ ಸ್ವಂತ ವಾಕ್ಯವನ್ನು ರಚಿಸಿರಿ.
2. ಉಮಾ ಸಂಗೀತದ ಪಾಠವನ್ನು ಕಲಿಯುವಳು. ( ಈ ವಾಕ್ಯವನ್ನು ವರ್ತಮಾನ ಕಾಲದಲ್ಲಿ ಬರೆಯಿರಿ.)
3. ಹುಡುಗನು ಮೈದಾನದಲ್ಲಿ ಆಟ ಆಡಿದನು. (ಈ ವಾಕ್ಯವನ್ನು ಲಿಂಗ ಬದಲಿಸಿ ಬರೆಯಿರಿ.)
4. ಹಕ್ಕಿಯು ಸ್ವಚ್ಛಂದವಾಗಿ ಹಾರಾಡುತ್ತಿದೆ. ( ಈ ವಾಕ್ಯವನ್ನು ಬಹುವಚನ ರೂಪದಲ್ಲಿ ಬರೆಯಿರಿ.)
5. “ಕೈ ಕೆಸರಾದರೆ ಬಾಯಿ ಮೊಸರು” (ಈ ಗಾದೆಯ ಅರ್ಥವನ್ನು ಬರೆಯಿರಿ.)

**VII. ಕೆಳಗಿನ ಪ್ರಶ್ನೆಗಳಿಗೆ ನಾಲ್ಕು ಉತ್ತರಗಳನ್ನು ಕೊಡಲಾಗಿದೆ. ಅವುಗಳಲ್ಲಿ ಸರಿಯಾದ ಪದವನ್ನು ಆರಿಸಿ ಬರೆಯಿರಿ. 5X1=5**

1. ಬೆಟ್ಟ ಪ್ರದೇಶದಲ್ಲಿ ವಾಸವಾಗಿದ್ದ ಹುಲಿಯ ಹೆಸರು \_\_\_\_\_\_\_\_\_\_\_\_\_\_\_

A) ಅಬುರ್ತ B) ಅಪೂರ್ವ C) ಅರ್ಬುತ D) ಅಭೂತ

1. ಹಸಿರು ವನಗಳಿಂದ ಕೂಡಿದ ಸುಂದರ ನಾಡು ಯಾವುದು?
2. ಭರತ B) ಕರ್ನಾಟಕ C) ಭಾರತ D) ತಮಿಳುನಾಡು
3. ಗೊಲ್ಲನು ಏನನ್ನು ಊದುತ್ತಿದ್ದನು?

A) ಕೊಳಲನ್ನು B) ನಾದವನ್ನು C) ವಾದ್ಯವನ್ನು D) ಗಾನವನ್ನು

1. ಪುಣ್ಯಕೋಟಿಯು ಯಾರನ್ನು ನೆನೆದು ದೊಡ್ಡಿಗೆ ಬರುತ್ತಿತ್ತು?

A) ತಂದೆಯನ್ನು B) ತಾಯಿಯನ್ನು C) ಕಂದನನ್ನು D) ಗೆಳತಿಯನ್ನು

1. ಕೊಟ್ಟ ಮಾತಿಗೆ ತಪ್ಪಿ ನಡೆದರೆ \_\_\_\_\_\_\_\_\_\_\_\_\_\_\_\_\_\_\_\_ ಮೆಚ್ಚುವುದಿಲ್ಲ

A) ಗೊಲ್ಲನು B) ಹುಲಿಯು C) ಪುಣ್ಯಕೋಟಿಯು D) ಭಗವಂತನು

**PART- B: ( 40 ಅಂಕಗಳು)**

**ವಿಭಾಗ-ಸಿ**

**ಬರವಣಿಗೆ ಕೌಶಲ್ಯ : 12 ಅಂಕಗಳು**

**VIII. ನೀವು ಕೈಗೊಂಡ ಪ್ರವಾಸದ ಅನುಭವವನ್ನು ತಿಳಿಸಿ, ನಿಮ್ಮ ಗೆಳೆಯ ಅಥವಾ ಗೆಳತಿಗೆ ಒಂದು ಪತ್ರವನ್ನು ಬರೆಯಿರಿ. 1X4=4**

**IX. ಕೆಳಗಿನ ಚಿತ್ರವನ್ನು ಗಮನಿಸಿ, 7-8 ವಾಕ್ಯಗಳನ್ನು ಬರೆಯಿರಿ. 1X4=4**



**X. ಈ ಕೆಳಗೆ ಕೊಟ್ಟಿರುವ ವಿಷಯಗಳಲ್ಲಿ ಯಾವುದಾದರೂ ಒಂದು ವಿಷಯವನ್ನು ಕುರಿತು**

**ಕಿರು ಟಿಪ್ಪಣಿ ಬರೆಯಿರಿ. 1X4=4**

1. ನನ್ನ ನೆಚ್ಚಿನ ಆಟ
2. ಮರಗಳಿಂದಾಗುವ ಉಪಯೋಗಗಳು
3. ನಿಮ್ಮ ಶಾಲೆಯ ಮೊದಲ ದಿನದ ಅನುಭವ

**ವಿಭಾಗ-ಡಿ**

**(ಪಠ್ಯಗಳ ಅಧ್ಯಯನ: 28 ಅಂಕಗಳು)**

**XI. ಈ ಕೆಳಗಿನ ಪ್ರಶ್ನೆಗಳಿಗೆ ಒಂದು ವಾಕ್ಯದಲ್ಲಿ ಉತ್ತರಿಸಿ. 4X1=4**

1. ಹುಡುಗನು ಕುರಿಗಳನ್ನು ಮೇಯಲು ಬಿಟ್ಟು ಏನು ಮಾಡುತ್ತಿದ್ದನು?
2. ಮಕ್ಕಳ ಮನಸ್ಸಿಗೆ ಉಲ್ಲಾಸ ತಂದ ಸಂಗತಿ ಯಾವುದು?
3. ನಮ್ಮ ಹಿರಿಯ ಒಕ್ಕಲು ಯಾವುವೆಂದು ಕಣವಿಯವರು ಹೇಳಿದ್ದಾರೆ?
4. ತೋಳ ಬಂತು ತೋಳ ಕಥೆಯ ನೀತಿ ಏನು?

**XII. ಈ ಕೆಳಗಿನ ಪ್ರಶ್ನೆಗಳಿಗೆ 2- 3 ವಾಕ್ಯಗಳಲ್ಲಿ ಉತ್ತರಿಸಿ. 5X2=10**

1. ಜನರು ಕುರಿ ಕಾಯುವ ಹುಡುಗನ ಬಳಿ ಏಕೆ ಓಡಿ ಬಂದರು?
2. ಸಸ್ಯ ವೈದ್ಯರು ಮರವನ್ನು ಹೇಗೆ ಉಪಚರಿಸಿದರು?
3. ಕಣವಿಯವರು ಭವಿಷ್ಯದ ಒಡಲಿಗೆ ನೀಡುವ ಸಂದೇಶವೇನು?
4. ಕೆರೆಯ ಏರಿಯ ಸುತ್ತ ಯಾವುದರ ಕಾವಲಿತ್ತು?ನಮ್ಮೂರ ಕೆರೆ ಈಗ ಯಾವುದರ ಆಗರವಾಗಿದೆ ಎಂದು ಕವಿ ಹೇಳುತ್ತಾರೆ?
5. ಭಾರತ ದೇಶದ ವೈವಿದ್ಯತೆಯನ್ನು ಕವಿ ಕಣವಿ ಹೇಗೆ ಬಣ್ಣಿಸಿದ್ದಾರೆ?

**XIII. ಈ ಕೆಳಗಿನ ವಾಕ್ಯಗಳನ್ನು ಸಂದರ್ಭ ಸಹಿತ ವಿವರಿಸಿ. 2X3=6**

1. “ನಾನೂ ಇಲ್ಲಿಯೇ ಜನ್ಮ ತಳೆದೆ”
2. “ನಿಮ್ಮಲ್ಲಿ ಯಾರಾದರೂ ನನಗೆ ಸಹಾಯ ಮಾಡಬಲ್ಲಿರಾ?”

**XIV. ಈ ಕೆಳಗಿನ ಪ್ರಶ್ನೆಗಳಿಗೆ 5-6 ವಾಕ್ಯಗಳಲ್ಲಿ ಉತ್ತರಿಸಿ. 2X4=8**

1. ವಿಷ್ಣುಶರ್ಮನು ರಾಜಕುಮಾರರಿಗೆ ಪಾಠ ಹೇಳಿಕೊಡುತ್ತಿದ್ದ ಸ್ಥಳ ಯಾವ ರೀತಿ ಇತ್ತು ಹಾಗೂ ಅವನು ಕಥೆಗಳನ್ನು ಹೇಗೆ ಆರಂಭಿಸುತ್ತಿದ್ದನು?
2. ಕೆರೆಯ ಒಡಲು ಬತ್ತಿ ಹೋಗಲು ಕಾರಣಗಳೇನು? ಕೆರೆಯ ಉಳಿವಿಗೆ ಜನರು ಕೈಗೊಂಡ ಕ್ರಮಗಳಾವುವು?

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***